<b>ולדעת רז"ל <small>(שם ב.)</small> שכל הרואה סוטה בקלקולה יזיר עצמו מן היין,</b> נקט לשון תשטה כי היין מבלבל שכלו של אדם כמ"ש <small>(הושע ד יא)</small> זנות ויין ותירוש יקח לב. ומדסמכן להדדי ש"מ שהיין מרגיל לערוה לכך נאמר ביואל <small>(ד יח)</small> יטפו ההרים עסיס וגו', וסמיך ליה ומעין יצא מבית ה' והשקה את נחל השטים. לפי שארז"ל <small>(במ"ר כ כב)</small> שמעין של שטים מגדל נואפים שנאמר <small>(במדבר כה א)</small> וישב ישראל בשטים ויחל העם לזנות אל בנות מואב. מאחר שאמר יטפו ההרים עסיס דהיינו רבוי יין הוצרך להבטיחם על שלא יזיק להם ריבוי היין ולא יביאם לידי הרגל עבירה לפי שמעין יצא מבית ה' והשקה את נחל השטים. כי בכ"מ שאתה מוצא גדר ערוה שם אתה מוצא קדושה ע"כ יצא המעין ממקום קדוש וירפא את נחל השטים שלא יביאם לידי הרגל עבירה הוא ושותפו דהיינו היין, כי נחל השטים מקורו של סמאל והוא שותף לאותיות ענבם באלפ"א בית"א.  